**Események, liturgikus programok**

**Eseménynaptár**

10.10. 17.00 Alsósok csoportja

10.10. 19.30 Fiatal házasok csoportja

10.11. 10.00 Baba-mama kör

10.13. 19.30 Ismerkedjünk a Bibliával

10.14. 19.00 Férfikör

10.16. 10.00 Elsőáldozás

10.17. 17.00 Felsősök csoportja

10.17. 18.30 Ifi falka találkozó

10.18. 10.00 Baba-mama kör

10.24. 17.00 Alsósok csoportja

10.24. 19.30 Idősebb házasok csoportja

**A hét ünnepei**

**Kedd**: Szent XIII. János pápa

**Péntek**: Szent I. Kallixtusz pápa, vértanú

**Szombat**: Avillai Szent Teréz szűz

**Szentmisék, liturgikus templomi események**

**Vasárnap:**  8.45 + Édesanya, Katalin

 10.00 + Margit

 18.30 + Szülők, nagyszülők

**Hétfő:** 7.00 Szűz Mária szándékára

**Kedd**: 18.30 + Aranka

**Szerda:**  7.00

**Csütörtök:** 18.30

**Péntek**: 18.30

**Szombat:**  18.30 + János és Fábián

**Temetés:** 10.11. 11.00 Pestlőrinc / Majos Ottóné

 10.13. 14.00 Óbuda / Bulla Antalné

**Keresztelő**: 10.09. Nagy Nándor

**Hirdetések**

Hétfőn 17 órára várjuk az elsőáldozásra készülőket, 19.30-ra a fiatal házasok csoportját.

**Jövő vasárnap a 10 órás** szentmisén lesz az **elsőáldozás**. 16 gyermek találkozik először a szentségi Jézussal. Imádkozzunk értük és családjukért!

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

Minden **csütörtökön, a szentmise után** fél órás **szentségimádást** tartunk.
**Október 6-án** a házaspárokért, családokért imádkozunk ez alkalommal.

**Péntekenként** a szentmise után **virrasztásr**a van lehetőség 22 óráig.

**Október a rózsafüzér hónapja.** Minden nap **17.45-től** elimádkozzuk a rózsafüzért.
Szép számmal vannak tagjai a Rózsafüzér Társulatnak. Ennek célja, hogy napi imahátteret adjon plébániánk életének, 1 tized szentolvasó elimádkozásával, megadott titok szerint. Ugyanakkor lehetőséget adhat közösségek alakulására is. Létre lehetne hozni köröket, amelynek tagjai egy teljes rózsafüzért lefednek, ki-ki a maga titkával. Ennek kialakításához szükség lenne a társulat tagjaninak elérhetőségére. Kérem, aki szívesen megadja, küldje el telefonszámát és email címet az iroda@rakosfalvaplebania.hu email címre.

**Főpásztorunk, dr Erdő Péter bíboros** minden hónap első szombatján az egyházmegye egyik templomát felkeresi, ahol rózsafüzért vezet, majd szentmisét mutat be. **November 5-én, szombaton** a mi templomunkba látogat el. 18 órakor vezeti majd a rózsafüzért, 18.30-kor pedig szentmisét mutat be.

Gondolatok a mai naphoz

Hálaadás – a közösség alapvető működése

Amikor valaki új helyzetbe kerül, (munkahelyen, osztályban, lakókörnyezetben) igyekszik kapcsolatokat építeni. Ha ez valamiért nem sikerül, vagy valami miatt törés következik be a többiekkel való kapcsolatban, magányos marad. Vagy egy vitás helyzetben azzal büntetem a másikat, hogy nem szólok hozzá. Kívül kerülni a közösségen félelmetes dolog. Társtalanul, segítség nélkül, egyedül, elvész az ember.

Kapcsolatainkban éppen ezért igyekszünk sok dolgot megtenni, hogy ne maradjunk magunkra. Egyik ilyen a köszönet, a hála kifejezése. Mai szentírási szakaszaink erre hívják fel a figyelmünket.

A szíriai Námán visszamegy, hálát ad Isten emberének. Rádöbben, hogy az Isten ereje gyógyította meg, így Vele akar kapcsolatban lenni.

A 10 leprás közül csak egy megy vissza. A többiek – számos emberi okot fel lehet sorolni önigazolásként – magukban akarják elintézni a hálaadást.

Ki merem-e mondani a köszönetet? Igyekszem-e reagálni a másik ember szavára, tettére, jelenlétére?

Az ember közösségi lény. Nem jó az embernek egyedül lenni. Kapcsolatainkat viszont gondozni kell. Változnak, alakulnak. Nyilván sokféle módon vagyunk jelen egymás számára. Más – más a viszonyulásom egyes emberekhez.

Feladatunk, hogy megtaláljuk mindenki felé az egymásra figyelés megfelelő módját.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 28. vasárnap 2022. október 9.



Ha bűneinket, Uram, felrovod, Uram, ki az, aki előtted megállhat? De nálad mindig kész az irgalom, Istenünk! (Zsolt 129)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: 2Kir 5, 14-17

Most már tudom, hogy nincs Isten az egész földön, csak Izraelben.

Szentlecke: 2Tim 2, 8-13

Ne felejtsd, hogy Jézus Krisztus, Dávid sarja, feltámadt a halálból!

Evangélium: Lk 17, 11-19

Kelj fel, és menj, hited meggyógyított téged!